CELEX: 22018D1783
Language: mt
Date: 2018-11-09 00:00:00
Title: Rakkomandazzjoni Nru 1/2018 tal-Kunsill ta' Assoċjazzjoni UE-Marokk tad-9 ta' Novembru 2018 li tapprova estensjoni ta' sena tal-Pjan ta' Azzjoni UE-Marokk li jimplimenta l-istatus avvanzat (2013-2017) [2018/1783]

19.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 292/7
               
            
         RAKKOMANDAZZJONI Nru 1/2018 TAL-KUNSILL TA' ASSOĊJAZZJONI UE-MAROKK
         tad-9 ta' Novembru 2018
         li tapprova estensjoni ta' sena tal-Pjan ta' Azzjoni UE-Marokk li jimplimenta l-istatus avvanzat (2013-2017) [2018/1783]
         IL-KUNSILL TA' ASSOĊJAZZJONI UE-MAROKK,
         wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra (1),
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra (minn hawn il-quddiem imsejjaħ il-“Ftehim”) daħal fis-seħħ fl-1 ta' Marzu 2000.
                  
               
                     (2)
                  
                  
                     Bis-saħħa tal-Artikolu 80 tal-Ftehim, il-Kunsill ta' Assoċjazzjoni jista' jagħmel ir-rakkomandazzjonijiet li jqis rilevanti għall-kisba tal-objettivi tal-Ftehim.
                  
               
                     (3)
                  
                  
                     Skont l-Artikolu 90 tal-Ftehim, il-Partijiet għandhom jieħdu kull miżura ġenerali jew speċifika neċessarja biex jissodisfaw l-obbligi tagħhom skont il-Ftehim u għandhom jaraw li jinkisbu l-objettivi ffissati fil-Ftehim.
                  
               
                     (4)
                  
                  
                     L-Artikolu 10 tar-regolamenti interni tal-Kunsill ta' Assoċjazzjoni jipprevedi l-possibbiltà li jittieħdu rakkomandazzjonijiet, bejn is-sessjonijiet, permezz tal-proċedura bil-miktub.
                  
               
                     (5)
                  
                  
                     L-estensjoni tal-Pjan ta' Azzjoni UE-Marokk li jimplimenta l-istatus avvanzat (2013-2017) tifforma l-bażi tar-relazzjonijiet bejn l-UE u l-Marokk fis-sena attwali u tippermetti l-bidu ta' negozjati sabiex jiġu definiti oqsma ta' prijorità tematiċi ġodda fir-relazzjonijiet UE-Marokk għas-snin li ġejjin,
                  
               JIRRAKKOMANDA:
         
            Artikolu uniku
            Il-Kunsill ta' Assoċjazzjoni, permezz ta' proċedura bil-miktub, jirrakkomanda l-estensjoni b'sena tal-Pjan ta' Azzjoni UE-Marokk li jimplimenta l-istatus avvanzat (2013-2017).
         
         
            Magħmul fi Brussell, fid-9 ta' Novembru 2018.
            
               
                  Għall-Kunsill ta' Assoċjazzjoni UE-Marokk
               
               
                  Il-President
               
               F. MOGHERINI
            
         
         
            (1)  ĠU L 70, 18.3.2000, p. 2.